209 



I Afløbene fra Søerne paa ËKaliinguit Itivnerit ses paa Sten 

 den sædvanlige Vegetation af Hydrurus foetidiis, dog ikke hvor 

 Elven er dyb, men kun hvor den danner smaa Fald, og Stenene 

 kommer frem til Overfladen. Endvidere forekommer her Lim- 

 nohium ochraceum i talrige Former. Dette fortrinsvis arktiske 

 Mos er meget plastisk, der er allerede beskrevet talrige Varie- 

 teter af det, og der kan med Lethed opstilles endnu flere ; de 

 er øjensynligt afhængige af Naturforholdene, man finder saa- 

 ledes særlige Former i Vandfald, andre i roligt strømmende 

 Vand, nedsænkede Former og saadanne, der staar næsten helt 

 tørre i Sommertiden. I dybt og svagt rindende Vand kan findes 

 Calliergon-Xxi^v i særlige Former, saaledes her en Varietet af C. 

 stramineum, der er fuldstændig parallel med Varieteten fontina- 

 loides af C. cordifolium (se ogsaa Forholdene ved Narsak p. 152). 



I Afløbet fra Langsø vokser Algen Tetrasporo. (Icylindricä). 

 Den sidder paa Læsiden af Sten, hvor Strømmen er svag, og 

 kan her danne store Bestande. Skuddene naar op til Overfladen 

 af Vandet og bølger i Strømmen som de lange Baandblade af 

 Sagittaria og Sparganum affine o. fl., men deres Farve er en 

 ganske anden, ren lysgrøn. Jeg har kun set denne karakteri- 

 stiske og iøjnefaldende Plante her. 



Se- og Elvbredderne frembyder ingen særlig Interesse herinde. 

 Kratdannelse findes kun ved Afløbet fra Lillesø samt, saa vidt 

 jeg husker, ved Søen ved EKalunguaKat, Krattene er hverken 

 særlig store eller mærkelige ved deres Bundvegetation. Hist og 

 her paa Elv- og Søbred findes en Del af Urteliernes Repræsen- 

 tanter som Potentilla Langeana^ P. maculata^ TJialictrum. alpinum, 

 Cardamine pratensis^ Ai'abis alpina^ Taraxacum croeeum^ Veronica 

 alpina, Carex rariflora og Trisetum subspicatum (god Muldjord) 

 samt de hertil hørende Mosser Mnium affine, Timmia norvegica, 

 Climacium dendroides, Flagiothecium denticulatum , Brachythecium- 

 Arter o.fl. Men de optræder ikke samlet og heller ikke i stort 

 Individantal, men kun som smaa og tilfældige Pletter i den øvrige 

 Vegetation. Kvaner saas her slet ikke. 



XXV. 14 



